da da da da en en da da de en da da da en en en en da tr es es es de da en en da da da da da da en en en da da
27. april 1971 blev “Fodslaw-tanken” første gang præsenteret i Hjørring. Desværre for et så begrænset fremmøde, at det ikke kom på tale, at starte en lokalforening.
Sidst på sommeren 71 lancerede Fodslaw på landsplan “Danmarks kønneste traveture”. Den første fandt sted på Mors, og allerede søndagen efter, 29. august 1971, var der Hjørringmarch i Bjergby. Takket være god foromtale i avisen nåede man op på 149 betalende deltagere.
Under dette arrangement blev der gjort opmærksom på det storslåede naturområde omkring Rubjerg Knude – og søndag den 2. juli 1972, blev så dagen for den første Rubjerg Knude March, med 286 solgte startkort.
I 1973 var der igen Hjørringmarch 15. april med ca. 300 deltagere – og Rubjerg Knude March 15. juli med 349 deltagere.
Endelig 31. oktober 1973 var der indbudt til ordinær generalforsamling. Interesse og fremmøde var stort, og der kunne vælges en “rigtig” bestyrelse. Denne dato er altså Fodslaw Hjørring´s officielle fødselsdag.
Meget har ændret sig gennem  årene, men glæden ved traveture og gode venners selskab er heldigvis stadig det samme.